

ΒΑΛΕΡ ΑΕ

ΑΓΓΕΛΙΑ ΣΤΕΛΕΧΩΣΗΣ

ΘΕΣΗ ΕΡΓΑΣΙΑΣ: «ΕΚΤΙΜΗΤΗΣ ΑΚΙΝΗΤΩΝ ΚΑΙ ΥΠΟΣΤΗΡΙΞΗ ΣΕ ΛΟΙΠΕΣ ΕΤΑΙΡΙΚΕΣ ΔΡΑΣΤΗΡΙΟΤΗΤΕΣ»

Η ΒΑΛΕΡ ΑΕ ([www.valeur.gr](http://www.valeur.gr)) ζητά  νεαρούς πτυχιούχους μηχανικούς (πολ. μηχανικό, αρχιτέκτονα, τοπογράφο, μηχανολόγο κλπ.), ιδανικά (χωρίς να είναι απαραίτητο) με μεταπτυχιακό σε Real Estate/MBA/Finance ή παρόμοιο πτυχίο οικονομικής κατεύθυνσης, ως στέλεχος για πλήρη απασχόληση, για την θέση εργασίας «νεαρός εκτιμητής ακινήτων και υποστήριξη όλων των εταιρικών δραστηριοτήτων μας ως συμβούλων ακίνητης περιουσίας». Καλή γνώση Αγγλικών και Microsoft Office. Για την Αθήνα. Προϋπηρεσία όχι απαραίτητη. Κάποια εξοικείωση με το αντικείμενο των εκτιμήσεων επιθυμητή. Το κύριο κριτήριο μας είναι το ενδιαφέρον και κέφι για την εργασία. Θα απαντηθούν μόνο προεπιλεγμένα βιογραφικά : [loucas.valetopoulos@valeur.gr](mailto:loucas.valetopoulos@valeur.gr)

Διατίθεται εκτενές κείμενο Questions+Answers όπου περιγράφεται η θέση εργασίας, οι δραστηριότητες της εταιρείας, ο επιθυμητός τρόπος συνεργασίας και πηγές πληροφόρησης για τον χώρο των εκτιμήσεων και γενικότερα των συμβούλων ακίνητης περιουσίας. Επίσης, διατίθεται επικαιροποιημένη Παρουσίαση των δραστηριοτήτων μας.

Η ΒΑΛΕΡ ΑΕ είναι μια ανεξάρτητη εταιρεία συμβούλων ακίνητης περιουσίας με δραστηριότητα από το 2005 . Παρέχουμε υπηρεσίες μεσιτείας, εκτιμήσεων (ακινήτων και μηχανολογικού εξοπλισμού – αριθμός 2 στο Μητρώο Πιστοποιημένων Εκτιμητών του ΥΠΟΙΚ), συμβούλων αξιοποίησης και συμβούλων επενδύσεων σε ακίνητη περιουσία. Έχουμε εκτιμήσει πρακτικά κάθε είδους ακίνητο σε σχεδόν όλη την Ελλάδα για διαφορετικούς σκοπούς και για φορείς τόσο του ευρύτερου δημόσιου όσο και του ιδιωτικού τομέα.

Είμαστε γνωστοί στον χώρο των συμβούλων έχοντας επιλέξει ένα μοντέλο επιχείρησης ως boutique real estate advisor.  Πιστεύουμε ότι η θέση εργασίας που προσφέρεται είναι μια ιδανική είσοδος για το νεαρό στέλεχος που θέλει να διακριθεί στον χώρο των συμβούλων ακίνητης περιουσίας. Πιστεύουμε ότι ο χώρος μας είναι ένας εξαιρετικά ενδιαφέρων τομέας δραστηριότητας που περιλαμβάνει επαφές με πλειάδα άλλων επαγγελματικών όπως εκτιμητές, μεσίτες, κατασκευαστές, ιδιοκτήτες, μισθωτές, πωλητές, αγοραστές, εταιρείες και ιδιώτες επενδυτές,  real estate funds (ΑΕΕΑΠ), άλλοι σύμβουλοι κλπ.

Το στέλεχος που θα προσληφθεί θα έχει εξαιρετικά μεγάλη ευελιξία εργασίας, την ευκαιρία της άμεσης επαφής με την ανώτατη διοίκηση, θα έχει ως πρώτο στόχο την πιστοποίηση ως εκτιμητής σε περίπου 2 χρόνια και την ενσωμάτωση του στον κλάδο μας ο οποίος θεωρούμε ότι έχει πολλές και διαφορετικές επιλογές στο επόμενα βήματα επαγγελματικής κατεύθυνσης.